જવાબઃ તમને આવું કેટલા સમયથી થાય છે એ તમે જણાવ્યું હોત તો સારું થાત. તમારી વાત ઉપરથી પહેલો અંદેશો એવો મળે છે કે કદાચ તમને ગર્ભ રહી ગયો છે. એટલે કે તમે માતા બનવા જઈ રહ્યા છો. શરૂઆતમાં ગર્ભ રહ્યા પછી ઘણીવખત એકાદ વખત અનિયમિત રીતે માસિક સ્ત્રાવ થાય છે. શક્ય છે કે ગર્ભ રહીને તરત ગર્ભપાત થઈ જતો હોય. જો એમ ન હોય તો તમને શરીરસંબંધથી ફેલાતા કોઈ રોગનો ચેપ લાગ્યો હોઈ શકે. તમે તમારા બોયફ્રેન્ડ સાથે કોન્ડોમ વગર શરીરસંબંધ કરો છો એ ખુબ જ જોખમી છે. આવું કોઈપણ સંજોગોમાં ન કરવું જોઈએ. જો તમારા બોયફ્રેન્ડને એઈડ્ઝ જેવી કોઈ બીમારીનો ચેપ હશે તો તમારું આખું જીવન બરબાદ થઈ જશે. સિફિલિસ કે ગોનોરિયા જેવા અન્ય રોગનો ચેપ હશે તો પણ તમે મહિનાઓ સુધી હેરાન થશો. અમારી સલાહ છે કે તમે જરાય સમય વેડફ્યા વગર તમારા પરિચિત અથવા પરિચિતના પરિચીત એવા કોઈ સારા ગાયનેકોલોજિસ્ટ પાસે જઈ તમારું બોડી ચેક-અપ કરાવી લો. પછી એમની સલાહ પ્રમાણે આગળ વધો. ઓલ ધી બેસ્ટ!